Versindaba » Blog Archive Digtersprofiel. Fourie Botha : Versindaba
Digtersprofiel. Fourie Botha
Fourie Botha het in Bethal op die Hoëveld en op Nietverdiend in die Marico-bosveld grootgeword. Hy studeer uitgewerswese en Engels aan die Universiteit van Pretoria en het vir 'n paar jaar opvoedkundige boeke uitgegee. Hy behaal 'n M.A. in Engelse letterkunde aan die Universiteit van Kaapstad asook 'n M.A. in kreatiewe skryfwerk onder leiding van Joan Hambidge.
Van sy gedigte is in Nuwe Stemme 4 en in Versindaba 2010 opgeneem. Hy werk in Kaapstad as redakteur by 'n uitgewershuis. Sy debuutbundel Donkerkamer, verskyn in 2011. Sy tweede bundel, Krap uit die see, verskyn in 2017 by Protea Boekhuis.